Priyadarshini-klassen

Priyadarshini-klassen er en indisk patruljebåtklasse som består av åtte hurtiggående fartøyer bygget for den indiske kystvakten av Garden Reach Shipbuilders and Engineers (GRSE) i Kolkata og Goa Shipyard Limited (GSL) i byen Vasco da Gama i Goa i perioden 1991−98.

 Beskrivelse 
Fartøyene i Priyadarshini-klassen er 46 meter lange og har et deplasement på 215 tonn. Fremdriften besørges av to MTU 12V538 TB82-dieselmotorer som hver yter 2 970 bhk og som driver to uavhengige propeller med fire blader hver. Patruljebåtene har en toppfart på 24 knop (44 km/t) og en rekkevidde på 2 400 nautiske mil (4 445 km) ved en marsjfart på 12 knop (22 km/t). Mannskapet på fartøyene består av fem offiserer og 29 sjømenn.

Patruljebåtene er bestykket med en Bofors 40 mm Mk 3 luftvernkanon eller CRN 91 30 mm automatkanon, samt to 7,62 mm mitraljøser. ICGS «Amrit Kaur» (225) fungerte tidlig i 1998 som en testplattform for CRN 91, som er en sjøutgave av maskinkanonen Medak 30 mm.

 Skip 

NavnPennantnr.VerftOperativStatus ICGS «Priyadarshini»  221  GRSE 25. mai 1992  Aktiv ICGS «Raziya Sultana» 222 GRSE 18. november 1992 Aktiv ICGS «Annie Beseant» 223 GSL  7. desember 1991 Aktiv ICGS «Kamla Devi» 224  GSL  20. mai 1992 Aktiv ICGS «Amrit Kaur» 225  GSL  20. mars 1993 Aktiv ICGS «Kanaklata Barua» 226  GRSE  27. mars 1997 Aktiv ICGS «Bhikaji Cama» 227  GRSE  24. september 1997 Aktiv ICGS «Sucheta Kripalani» 228 GRSE  16. mars 1998 Aktiv

 Se også  
 Jija Bai-klassen
 Tara Bai-klassen
 Samar-klassen
 Sarojini Naidu-klassen
 Vikram-klassen

 Eksterne lenker 
 Priyadarshini-class Vessel  worldwarships.com − 
 GSL: Product History − goashipyard.co.in 

Kategori:Indiske patruljeskip
Kategori:Patrulje- og torpedobåtklasser
Kategori:Skip bygget i India
Kategori:Artikler i sjøfart-prosjektet